Document ID: 31994R0860

KOMISSION ASETUS (EY) N:o 860/94,
annettu 18 päivänä huhtikuuta 1994,
maa-ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistävien toimenpideohjelmien muodossa Euroopan maatalouden ohjaus- ja tukirahaston (EMOTR) ohjausosastolle toimitettavista suunnitelmista ja tukihakemuksista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden jalostuksen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90(1), sellaisena kuin se on viimeksi muutettuna asetuksella (ETY) N:o 3669/93(2), ja erityisesti sen 23 artiklan,
sekä katsoo, että
metsätaloustuotteiden jalostuksen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 867/90(3) 1 artiklan nojalla asetuksella (ETY) N:o 866/90 käyttöön otettu yhteinen toiminta ulotetaan koskemaan myös metsätaloustuotteiden kaupan pitämisen ja jalostuksen kehittämistä ja järkiperäistämistä,
toimintaohjelmien muodossa esitetyissä yhteiseen toimintaan liittyvissä tukihakemuksissa olisi oltava kaikki tiedot, joita tarvitaan niiden tarkastelua varten asetuksen (ETY) N:o 866/90 ja (ETY) N:o 867/90 säännösten sekä asetuksen (ETY) N:o 2052/88/ETY soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(4), sellaisena kuin se on viimeksi muutettuna asetuksella (ETY) N:o 2082/93(5), 14 artiklan säännösten mukaisesti,
jos rahasto osallistuu tämän toiminnan täytäntöönpanoon myöntämällä kaikenkattavaa tukea, tukihakemuksen esittämisestä voidaan antaa erityiset yksityiskohtaiset soveltamissäännöt,
jäsenvaltiot voivat asetuksen (ETY) N:o 866/90 10 a artiklan mukaisesti esittää yhden ohjelma-asiakirjan, johon on koottu suunnitelmissa ja tukihakemuksessa vaadittavat tiedot; suunnitelmissa vaadittavia tietoja olisi täsmennettävä,
sen vuoksi maa-ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistävien toimenpideohjelmien muodossa Euroopan maatalouden ohjaus- ja tukirahaston (EMOTR) ohjausosastolle toimitettavista tukihakemuksista 3 päivänä heinäkuuta 1990 annettu komission asetus (ETY) N:o 1935/90(6), jossa säädetään ainoastaan tukihakemuksia koskevia säännöksiä, olisi korvattava uudella,
sovellettaessa asetusta (ETY) N:o 866/90 on osoittautunut, että eräät edunsaajat eivät ole olleet luotettavia tai ovat syyllistyneet säännönvastaisuuksiin, minkä seurauksena tuki on evätty heiltä; sen vuoksi olisi säädettävä, että tukitoimenpiteet eivät koske tällaisia edunsaajia, ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
1 Eri tuotealojen rakenteelliseen parantamiseen tähtäävät suunnitelmat on toimitettava kahtena kappaleena ja niiden on sisällettävä liitteessä I luetellut tiedot ja asiakirjat.
2 Maa-ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistävien toimenpideohjelmien muodossa esitettävät tukihakemukset on toimitettava kahtena kappaleena ja niiden on sisällettävä liitteessä II luetellut tiedot ja asiakirjat, siltä osin kuin nämä tiedot ja asiakirjat eivät sisälly 1 kohdassa tarkoitettuihin suunnitelmiin.
3 Jos jäsenvaltiot esittävät yhden ohjelma-asiakirjan, johon on koottu suunnitelmissa sekä tukihakemuksissa vaaditut tiedot asetuksen (ETY) N:o 866/90 10 a artiklan mukaisesti, tämä asiakirja on toimitettava kahtena kappaleena ja sen on sisällettävä liitteessä I ja II luetellut tiedot ja asiakirjat.
4 Hakemuksia, jotka eivät täytä tämän artiklan ehtoja, ei oteta huomioon.
2 artikla
Niiden alueiden osalta, joita tavoite 1 koskee, 1 artiklan 1 kohdassa tarkoitetut tiedot ja asiakirjat on toimitettava komissiolle ennen 1 päivää toukokuuta 1994.
3 artikla
Sellaisia investointeja, joita ehdottaneet edunsaajat ovat viiden vuoden aikana ennen tukihakemuksensa esittämistä jo saaneet tukea Euroopan maatalouden ohjaus- ja tukirahastosta (EMOTR) ja joiden täytäntöönpano on ilman pätevää syytä jätetty suorittamatta tai joiden osalta on todettu tuen peruuttamiseen johtavia säännönvastaisuuksia, ei oteta huomioon.
4 artikla
Kumotaan asetus (ETY) N:o 1935/90.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä huhtikuuta 1994.

Labels: 2
17
3
6
15